en en en id id en en en en ms en id id id id id id id id id id id id id id id id en ms id en id id ms en id id id en id id id id id id en id en id id id id pl en id id en id en id id ms id ms id id ms id ms id ms id en id en id id en en id id id ms id id id en id nl nl en en en en en en en en en en en en en en en en en en en en en pt en en en en en en en en en en en en en en
Positive parenting – Cuddle Care
Soalan hari ini: Adakah anda mendengar suara hati si anak?
Jumaat lepas, berlaku satu peristiwa yang buat saya banyak berfikir. Muhasabah diri sedalam-dalamnya, lihat ke dalam diri – adakah saya seorang ibu yang baik atau tidak? Alkisahnya, rakan sepejabat saya membawa anak lelakinya ke ofis kami. Lepak-lepak sementara menunggu masa untuk menghantar anaknya ke kelas agama petang itu. Diberinya anaknya ini main Youtube bagi memenuhkan masa rehat yang panjang itu sambil emak sendiri berehat main telefon di sofa berdekatan. Sound so familiar right?
Obviously, the next cliché thing happen. Si kecil (berumur 7 tahun) itu tak jumpa video kegemarannya, merengek pada si ibu, ibu pun tak tahu video apa.. and Kaboom! Things escalated so fast. Tiba-tiba, dari menangis biasa bertukar jadi full blown tantrum, siap dengan ketuk-ketuk kepala dengan botol air. Lagi dipujuk, lagi menjadi. Satu-satu rakan sekerja pergi pada si anak ni, cuba untuk menenangkan dia. Ada yang sua duit kertas, ada yang sua coklat, dan ada juga yang cuba takut-takutkan si anak dengan Ustaz Garang di sekolah agama yang si anak kena pergi sekejap lagi. Dah tentulah si anak ni tambah meraung.
Dalam hati, saya terdetik. Salah apa yang mereka buat ni. Seolah-olah si anak tu sakit kepala, tapi yang disua ubat sakit perut. Takkan hilang sakitnya kalau ubat yang diberi tak menjurus tepat pada punca. Betul tak? Tapi, saya pun dalam dilema. Nak tegur, saya tak rapat sangat dengan kawan sekerja tu (dia pun jauh lebih tua dan anak pun lebih ramai dari saya). Tak tegur, pun salah juga. Takkan nak berterusan dibiarkan si anak tu menangis teresak-esak sampai macam nak putus nyawa?
Mula-mula saya biarkan aje. Dalam hati dok berharap ada orang lain mampu tenangkan si anak. Mungkin rimas dan malu agaknya si anak dok buat bising di kala orang lain nak berehat, si ibu bangun dan marah anaknya. Dipaksa bersiap untuk ke sekolah agama lebih awal. Tersentuh hati saya bila lihat si anak yang pada mulanya dah reda menangis meraung semula. Tangkas saya bangun, terus menghadap si anak. Saya duduk berlipat lutut (supaya saya duduk sama tinggi dengan si anak yang sekarang duduk di atas kerusi) dan saya pegang tangannya. Dia tarik tapi saya pegang lagi. Dengan lembut. Dan saya tengok matanya. Dengan penuh kasih. Saya bisik perlahan pada dia, “kenapa ni? Cuba cerita. Meh Aunty dengar”. Saya tanya juga.. “Aunty peluk boleh?” Dia geleng. Dan saya tak paksa.
Saya balik ke meja sendiri, dan offer si anak main game tu di laptop saya (saya dan anak main game ni). Saya riba dia dan kami main sama-sama. Tak sampai 5 minit pun, tapi si anak dah happy dan sendiri sebut ready nak ke sekolah agama. Apa yang buatkan si anak respons pada saya dan bukan pada yang lain?
Approach anak dengan niat untuk memahami bukan untuk menyelesaikan masalah, dan jauh sekali untuk menghukum.
Bila bercakap dengan anak, biar lah anda sama level dengannya. Mata bertemu mata gitu..
Create your own bubble. Kalau dia anak saya, memang saya dah peluk rapat2. Sebab dia bukan keluarga, saya hati-hati sket. Memadai dengan pegang tangan. Saya cakap pun perlahan saja, hanya untuk saya dan dia saja yang dengar.
Ulang semula apa yang dia sebut. Supaya anda betul2 pasti memang itu yang si anak cuba sampaikan.
Beri nonverbal clue yang anda mendengar apa yang dia sampaikan. Angguk, usap tangan, pegang hati tanda sakit, dan lain-lain. Tak perlu cakap banyak.
Percayalah, bila si anak rasa yang anda mendengar apa yang dia cuba sampaikan, esak tangis semua akan hilang sendiri. Tak perlu sua jalan penyelesaian pun. Sebab anda dah MENDENGAR SUARA HATINYA, bukan apa yang dia sebut semata-mata.
Kisah ini memang buat saya terfikir-fikir sampai lah ke hari ini. Betapa rupanya teknik yang saya guna dengan anak sendiri juga berhasil dengan si kecil yang lain.
Selamat mencuba dan selamat mendengar isi hati si anak!
Leave a comment Soalan hari ini: Adakah anda mendengar suara hati si anak?
3 langkah menyokong emosi anak-anak di kala pandemik COVID19.
Tsumma alhamdulillah, bagi Malaysia, kita sekarang di fasa pemulihan. Banyak sektor yang dah dibuka dan anak-anak pun dah ramai yang dibawa oleh ibu bapa ke luar. Semoga Allah kekalkan keselamatan dan kesejahteraan untuk kita. Post ni agak overdue tapi better late than never! Ilmu Tuhan ni insyaAllah boleh saja kita guna di mana-mana, khasnya bagi ilmu kesihatan yang melibatkan penyakit berjangkit.
Memang benar satu dunia terkesan dengan pandemik COVID19 ni, kalau tengok twitter dan instagram tu, penuh feed dengan #socialdistancing dan #movementcontrolorder. Lagu-lagu hit baru pun banyak temanya memberi semangat atau pun perspektif positif terhadap #socialdistancing ni. Pada saya, antara golongan yang paling banyak menerima tempias PKP (perintah kawalan pergerakan) ni adalah kanak-kanak. Apa taknya, sekolah tutup, tak boleh keluar main, tak boleh ke shopping mall, dan tak digalakkan ke kolam renang. Bagi yang ada anak kecil tengah lasak tu, tuhan je lah yang tahu betapa susahnya nak mengepong anak kecil yang tenaga banyak bak air terjun 7 tingkat ni. Semput dibuatnya!
Jadi, di sini saya tuliskan secara ringkas apa yang boleh dipraktikkan dan disaran oleh psychologist, langkah-langkah menyokong emosi anak-anak di kala pandemik COVID19:
1)KEEP CALM AND BE PROACTIVE
orang akan kata: cakap senanglah.. nak buat tu, jenuh terseksa jiwa raga. Tapi memang itulah hakikatnya.
Anak-anak ni pandang pada kita untuk merasa perasaan selamat dan dilindungi.
Jadi, kita sendiri jangan cepat melatah dan jangan terlalu risau sehingga anak-anak pun rasa tak selamat/takut untuk keluar. Yang penting jaga SOP dan amalkan pemakaian face mask beserta penggunaan hand sanitizers atau rajin cuci tangan dengan sabun dan air bersih.
2) STICK TO ROUTINE
Rutin/struktur adalah sesuatu yang SANGAT-SANGAT penting untuk anak-anak.
Bila taska/sekolah dah tutup dan ada antara kita pun terpaksa kerja sambil jaga anak di rumah.. mana nak dapat struktur kan? Perlu kreatif cari jalan untuk wujudkan rutin baru bagi anak-anak.
Rasa-rasanya, apa agaknya yang termasuk dalam rutin ni?
Waktu bermain, tech-free-time, dan juga waktu membantu di rumah.
Waktu-waktu ini boleh kita susun atur dan libatkan anak-anak secara aktif. Jangan dek kerana anak-anak sekarang dah banyak ‘masa lapang’ di tangan, kita biarkan mereka bersama sosial media/ TV sepanjang masa.
3) Let children feel their emotions.
Anak-anak pun macam kita juga tuan-puan sekalian. Mereka pun sedih tak dapat keluar, tak dapat jumpa kawan-kawan, tak dapat peluk atok/nenek, dan pergerakan mereka pun terbatas. Lompat-lompat sikit dalam rumah dah kena bising dengan ibu ayah. Yang sebetulnya, kita kena acknowledged perasaan mereka tu. Dengar dan bersikap empati terhadap mereka.
LET THEM BE SAD (at least for a little while).
Mana-mana yang boleh kita bantu, kita mudahkan. Macam anak saya Adam, walaupun baru 4 tahun, dah pandai call sendiri atuk/ mak cik & pak cik dia. Tak dapat video call, dia call cara biasa. Bersembang cara budak-budak, setakat nak lepas rindu. Kadang-kadang rasa kelakar juga bila saya curi dengar. Ada juga sekali dua Adam tanya pada saya tentang bila sekolah nak buka..ada hari-hari tertentu dia mengadu lamanya kawan-kawan dia cuti.. kesian dengar. Tapi disebabkan kita mendengar, maka terpujuklah hati si kecil tu. Selalu saya cerita pada dia, sebab kenapa tak boleh pergi sekolah, kenapa kena pakai face mask, kenapa tak boleh balik kampung (masa mula-mula PKP dulu). Bila saya balik keletihan, saya cerita juga kenapa saya letih.. sambil peluk dia rapat-rapat. Anak kecil ni jiwa mereka suci, bebas dari rona-rona hitam kehidupan. Mereka faham dengan cara dan erti mereka sendiri, jadi wujudkan hubungan dua hala tu. Biar kita dan anak sama-sama rasa didengari dan diambil peduli.
Tiga langkah ini bukan saja berguna untuk masa sekarang tapi juga untuk waktu dan ketika yang lain.
Selamat mengorak langkah penuh kasih yang memahami!
Leave a comment 3 langkah menyokong emosi anak-anak di kala pandemik COVID19.
Bina masa berkualiti dengan anak tatkala anda tak ada masa?
Hatta ibu bapa bekerja mahupun ibu bapa yang berada di rumah sepenuh masa, masing-masing punya cabaran tersendiri. Nak selitkan masa untuk diri sendiri di samping nak memastikan anak-anak dapat perhatian dan kasih-sayang secukupnya. Bagaimana tu?
acap kali, anak disogokkan dengan mainan/makanan. barangkali nak menghilangkan rasa serba-salah kerana meninggalkan anak bersama pengasuh/di sekolah. Jangan kata orang lain, saya pun adakalanya ada tendency nak buat begini. Tapi awas! Kuantiti takkanpernah dapat menandingi kualiti. Biarpun masa seketika cuma, utamakan MASA BERKUALITI, bukan hanya setakat dengan anak malah dengan pasangan juga.
ingat ya.. intimasi berlaku melalui hubungan 1 dengan 1, bukannya secara berkumpulan.
Bagi kanak-kanak yang berumur 12 tahun ke bawah, mereka ni memandang dunia dalam konsep concrete, ataupun tetap; yang bermakna selagi mereka tak nampak/ tak dapat sentuh sesuatu, bagi mereka benda itu tidak wujud.
Jadi, ada tak cara nak wujudkan masa berkualiti tatkala anda sebenarnya tak berapa ada masa ni?
1.Aktiviti projek dengan anak-anak.
Projek yang terbaik adalah projek yang memakan sedikit masa untuk disiapkan, a.k.a tak boleh siap in 1 sitting. Projek macam mana tu? Tak kisahlah nak buat projek taman mini ke, hias akuarium ke, scrap book ke.. apa jua yang menarik minat anda & juga minat si manja.
Kalau ada anak lebih dari 1 pulak macam mana? Study suggest anda ada lebih dari satu projek. Ye lah, minat dan cara setiap anak pun berbeza kan.. janganlah main pukul rata pulak.
2. Tandakan dalam kalendar (yang boleh dilihat anak).
Kenapa nak kena tanda & bagi anak nampak? Konsepnya mudah sahaja.. ANTICIPATION. Perasaan tak sabar-sabar menanti sesuatu yang seronok dan menggembirakan. Macam mana anda tak sabar menanti hari Jumaat sebab esoknya cuti & boleh pergi jalan-jalan, macam tu lah juga anak-anak tak sabar-sabar nak main dengan emak ayahnya! Mungkin tak dapat buat setiap hari, selang seminggu pun boleh. Asal saja bila anda dan anak sedang beraktiviti, tumpuan anda 100% kepadanya. Jangan pula tangan dok capai telefon!
3. Lebihkan apa yang anda boleh buat BERSAMA.
Untuk anak-anak, bila buat sesuatu BERSAMA-SAMA, barulah perhubungan dua-hala dan interaksi gaya badan berlaku. Contoh mudah, anda nak anak belajar solat, cara yang betul adalah anda dan anak sama-sama solat bersama di masjid/surau, bukannya anda hantar anak ke sana untuk solat. Contoh lain, anda beli mainan lego untuk anak anda bermain sambil ‘mengembangkan daya kreativiti’.. cara yang betul adalah anda sama-sama duduk sebelah dan main lego tu.. bukannya bukak beg, keluarkan lego dan biar anak main lego sorang-sorang..
4. Bila bercakap dengan anak, tunggu anak habis cakap dan bagi respons sepenuh hati.
I cannot stress this enough. Perhubungan dua hala. Bagi peluang untuk anak habiskan cakap & pandang muka/mata anak. Anak-anak ni cerdik tuan-puan, mereka tahu bila anda ‘hadir’ atau tidak. Hatta bercakap dengan bayi sekalipun, tunggu cue dari anak yang menandakan mereka sedang bercakap-cakap dengan kita.. klu verbal (bunyi atau perkataan) dan juga klu non-verbal.. dahi berkerut ke.. tangan excited turun-naik ke. Bila anak tahu kita beri sepenuh perhatian kepadanya, mereka akan lebih percaya diri dan berani mencuba. Itu satu perkara penting yang perlu ada pada anak kecil!
Ultimately, for kids, Love is FOCUSED INTEREST.
Semoga dengan hari mendatang, kita lebih kreatif dan lebih komited menunaikan hak anak-anak kita dengan memberikan masa yang berkualiti untuk mereka.
Selamat menjalin hubungan bermakna dengan anak-anak!
Leave a comment Bina masa berkualiti dengan anak tatkala anda tak ada masa?
Artikel paling popular =)
Anak susah makan ubat? Jom cuba 7 teknik ini..
Bayi selsema dan berhingus? Ketahui warna hingus anak anda dan makna disebaliknya.
Masalah tingkah laku di kalangan kanak-kanak
Menjaga anak kecil umur 1-3 tahun: Mudahkan kehidupan anda dengan 7 teknik ini!
Anak sakit nak tumbuh gigi?
Menghadapi 'kenakalan' anak seusia 2 tahun.
bercuti bermain bersukan best quote book review eczema Happy family health benefit ibu bapa prihatin keluarga kematian kesihatan kesihatan ibu membaca parenthood pemakanan penjagaan anak penjagaan gigi pets poem Positive parenting sharing tadika tantrum Taska Uncategorized
Sign up for VIP seat to this blog
Sign up and receive updates in your email. Its free and hassle free too!
Stay in the know
Join 226 other followers
I’m a proud WWF supporter
Thank you for visiting!
Sign up! It's Free!
Receive VIP pass to this site by signing up via email.
Join 226 other followers
Follow Cuddle Care on WordPress.com
Website Powered by WordPress.com.
Join 226 other followers
Already have a WordPress.com account? Log in now.